61985C0365
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
MARCO DARMON
της 1ης Οκτωβρίου 1986 (
*1
)
Κύριε πρόεορε,
Κύριοι δικαστές,
1.
Η παράβαση που προσάπτεται στην Ιταλία στο πλαίσιο της παρούσας δίκης δεν θέτει καμία δυσχέρεια εκτιμήσεως. Είναι προφανής, επιπλέον δε δεν αμφισβητείται από το καθοό κράτος.
Οι οδηγίες 77/101 και 79/372 του Συμβουλίου, καθώς και οι οδηγίες 79/797 και 80/510 της Επιτροπής αφορούν την εναρμόνιση των εθνικών νομοθεσιών που ισχύουν για την εμπορία των ζωοτροφών. Η προθεσμία που είχε ταχθεί για τη μεταφορά τους στην εσωτερική έννομη τάξη έληγε την 1η Ιανουαρίου 1981, τα δε κράτη μέλη ήταν υποχρεωμένα να ενημερώσουν αμέσως την Επιτροπή σχετικά με τις διατάξεις που θέσπισαν προς το σκοπό αυτό.
Όπως επιβεβαίωσε ο εκπρόσωπος του κράτους μέλους κατά την επ' ακροατηρίου συζήτηση, η Ιταλία εξακολουθεί να μην έχει θεσπίσει μέχρι σήμερα οιοδήποτε μέτρο νομοθετικής φύσεως σχετικά με την εφαρμογή των οδηγιών.
2.
Σύμφωνα, λοιπόν, με πάγια νομολογία του Δικαστηρίου,
« οι κυβερνήσεις των κρατών μελών συμμετέχουν στις εργασίες προπαρασκευής των οδηγιών και οφείλουν συνεπώς να είναι σε θέση να εκπονήσουν εντός της τασσόμενης προθεσμίας το σχέδιο των αναγκαίων για την εφαρμογή τους νομοθετικών διατάξεων » ( αποφάσεις στις υποθέσεις 136, 148, 149 και 151/81 της 12ης Οκτωβρίου 1982).
Η μεταφορά των οδηγιών εντός της τασσομένης προθεσμίας είναι επιτακτική. 'Οταν πρόκειται για την εναρμόνιση των εθνικών νομοθεσιών, οιαδήποτε καθυστέρηση που σημειώνεται στη νομοθετική ή κανονιστική διαδικασία εφαρμογής επιφέρει ρήγμα στο ενιαίο της εφαρμογής του κοινοτικού κανόνα κατά παράβαση των θεμελιωδών διατάξεων των άρθρων 5 και 189 της Συνθήκης ΕΟΚ.
3.
Προτείνω, συνεπώς, να αναγνωριστεί ότι η Ιταλία παρέβη τις κοινοτικές της υποχρεώσεις, επειδή δεν θέσπισε την 1η Ιανουαρίου 1981 τις διατάξεις που συνεπαγόταν η εκτέλεση των παραπάνω οδηγιών.
(
*1
)	Μετάφραση από τα γαλλικά.